Rebekka Haase

Rebekka Haase (født 2. januar 1993 i Zschopau) er en tysk sprintløpsprinter. Hun har personlig rekord på 12,21 på 100 meter, satt i 2015 da hun ble U23-europamester på 100 meter, 200 meter og på 4x100 meter stafett. 

 Idrettskarriere 
2010
Haase representerte Tyskland ved Sommer-OL for ungdom 2010, der hun deltok på 100 meter. Hun kvalifiserte seg til A-finalen, og endte der på 8.-plass med tiden 12,08. Hennes beste tid på 100 meter denne sesongen var 11,79 sekunder. 

2011
Ved det tyske juniormesterskapet i juni kom hun på 6.-plass, med tiden 11,97 i innledningsheatet og 12,24 i finalen. Leena Günther vant denne øvelsen.Leichethletik.de - 68. Deutsche Juniorenmeisterschaften Bremen, von 25.06.2011 - 26.06.2011, besøkt 17. juni 2016 Ved det sydtyske juniormesterskapet 

Hun deltok på 100 meter ved junior-EM i friidrett 2011, og løp på 12,04 i semifinalen, som var 12. beste tid, men gikk ikke til finalen. 

2012
I februar 2012 vant hun 200 meter det tyske ungdomsmesterskapet innendørs, men ble slått på 60 meter av Alexandra Burghardt, og fikk sølv på denne distansen.Leichtathletik.de - Jugend-Hallen-DM - Weibliche Jugend (arkivert), besøkt 18. juni 2016. 

2013
Haase kom på 3.-plass på 100 meter og 2.-plass på 200 meter bak Katharina Grompe ved det tyske U23-mesterskapet i 2013. 

Hun ble tatt ut til å delta ved U23-EM i friidrett 2013, men ble slått ut i ssmifinalen, der hun løp på 11,98 sekunder. I august satte hun personlig rekord på 100 meter med 11,55 ved et stevne i Osterode.  

2014
Hun vant 200 meter ved det tyske mesterskapet innendørs 2014, Hun kom på 2.-plass på 100 meter ved det tyske U23-mesterskapet, og ved det tyske mesterskapet utendørs i 2014 vant hun 200 meter og kom på 3.-plass på 100 meter. Hun representerte Tyskland ved Lag-EM i friidrett 2014, der Tyskland konkurrerte i Super League, og Haase kom der på 6.-plass både på 200 meter og på 4 x 100 meter stafett. Tyskland vant lagkonkurransen i Super League dette året. 

I august deltok hun ved EM i friidrett 2014, og deltok på 100 meter og 4 x 100 meter stafett. På 100 meter nådde hun semifinalen, men løp der på 11,52, som var 18. beste tid, og nådde ikke finalen. Dette var to tidels sekund bak henne nye personlige rekord på 11,32, satt i juli. På 4 x 100 meter fullførte ikke Tyskland. 

2015
Hun vant også 200 meter ved det tyske innendørsmesterskapet i 2015, og kom på 3.-plass på 60 meter. Hun ble tatt ut til å delta på 60 meter ved EM i friidrett innendørs 2015, der hun løp på 7,25 i semifinalen, og ble slått ut der med 11. beste tid. 

I mai deltok hun ved IAAF World Relays, der Tyskland kom på 2.-plass på 4 x 200 meter. Ved det tyske mesterskapet utendørs vant hun 200 meter, og kom på 2.-plass på 100 meter, bak Verena Sailer. Hun vant både 100 og 200 meter ved det tyske U23-mesterskapet.

Ved U23-EM i friidrett 2015 vant hun både 100 og 200 meter, og hun deltok også på det tyske stafettlaget som vant 4 x 100 meter. I august deltok hun ved VM i friidrett 2015. På 100 meter løp hun på 11,29 med for mye medvind til at tiden teller, men gikk ikke til semifinalen til tross for samme tid som Ramona Papaioannou, som gikk til semifinalen. Bedre gikk det på 4 x 100 meter, der Haase løp sammen med Alexandra Burghardt, Gina Lückenkemper og Verena Sailer, og løp inn til 5.-plass i finalen.

2016
Haase ble tysk mester innendørs på 200 meter for tredje år på rad, og fikk sølv på 60 meter bak Tatjana Pinto.DLV - 63. Deutsche Leichtathletik-Hallenmeisterschaften , besøkt 19. juni 2016.

2021
Hun representerte Tyskland på stafettlaget på 4 × 100 meter under Sommer-OL 2020 arrangert i Tokyo der laget kom på 5. plass i finalen.

 Referanser 

 Eksterne lenker 

  Profil hos European Athletics
  Profil hos All-Athletics
  Profil hos FIDAL (Det italienske friidrettsforbundet) 

Kategori:Tyske sprintere
Kategori:Tyske mestere i friidrett
Kategori:Tyske lengdehoppere
Kategori:VM-bronsemedaljevinnere i friidrett for Tyskland
Kategori:Europamestere i friidrett for Tyskland
Kategori:Deltakere for Tyskland under VM i friidrett 2015
Kategori:Deltakere for Tyskland under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Tyskland under EM i friidrett innendørs 2017
Kategori:Deltakere for Tyskland under VM i friidrett 2017
Kategori:Deltakere for Tyskland under EM i friidrett 2018
Kategori:Deltakere for Tyskland under EM i friidrett innendørs 2019
Kategori:Deltakere for Tyskland under Sommer-OL 2020
Kategori:Friidrettsutøvere under Sommer-OL 2020
Kategori:Deltakere for Tyskland under Sommer-OL 2024
Kategori:Friidrettsutøvere under Sommer-OL 2024
Kategori:Medaljevinnere under Sommer-OL 2024
Kategori:Deltakere for Tyskland under VM i friidrett 2022
Kategori:Deltakere for Tyskland under EM i friidrett 2022
Kategori:Deltakere for Tyskland under VM i friidrett 2023
Kategori:Deltakere for Tyskland under VM i friidrett 2025